CELEX: 32019R0822
Language: sl
Date: 2019-05-17 00:00:00
Title: Izvedbena uredba Komisije (EU) 2019/822 z dne 17. maja 2019 o uvrstitvi določenega blaga v kombinirano nomenklaturo

22.5.2019   
               
               
                  SL
               
               
                  Uradni list Evropske unije
               
               
                  L 134/13
               
            
         IZVEDBENA UREDBA KOMISIJE (EU) 2019/822
         z dne 17. maja 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. maja 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek (t. i. „vijačni pilot“) okroglega prečnega prereza, dolžine približno 55 cm in zunanjega premera 6 cm, narejen iz vroče pocinkane jeklene pločevine.
                        Ena stran pilota je stožčaste oblike in ima navoj, na drugi strani pa je element v obliki črke U, na katerem so luknje za vijake.
                        Izdelek je zasnovan tako, da se privije v tla ali drug temeljni material, nato pa se nanj trajno pritrdijo leseni stebri konstrukcij (ko se namestijo, v takem položaju tudi ostanejo), tako da se vstavijo v elemente v obliki črke U in privijejo z vijaki.
                        Vijačni piloti se uporabljajo pri lesni gradnji, sončnih elektrarnah, vrtnih in prireditvenih postavitvah, ogradah, odrih, transparentih ipd.
                        Glej sliko (1).
                     
                     
                        7308 90 59 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XV ter besedilo oznak KN 7308 , 7308 90  in 7308 90 59 .
                        Izdelek ima objektivne značilnosti „delov konstrukcij“ iz tarifne številke 7308 . Je posebej oblikovan za sestavljanje strukturnih elementov; ko je struktura postavljena, v takem položaju tudi ostane. Na izdelku so luknje, v katere se pri postavljanju privijejo vijaki za pritrditev strukturnih elementov (glej tudi prvi odstavek pojasnjevalnih opomb harmoniziranega sistema k tarifni številki 7308 ).
                        Uvrstitev pod tarifno številko 7326  kot drugi izdelki iz železa ali jekla je izključena, saj izdelki za gradnjo spadajo pod tarifno številko 7308  (glej tudi točko 1 pojasnjevalnih opomb harmoniziranega sistema k tarifni številki 7326 ).
                        Izdelek je zato treba uvrstiti pod oznako KN 7308 90 59  kot deli konstrukcij iz jekla.
                     
                  
               (1)  Slika je zgolj informativne narave.